CELEX: 62017TA0275
Language: el
Date: 2018-07-13 00:00:00
Title: Υπόθεση T-275/17: Απόφαση του Γενικού Δικαστηρίου της 13ης Ιουλίου 2018 — Curto κατά Κοινοβουλίου (Υπαλληλική υπόθεση — Διαπιστευμένοι κοινοβουλευτικοί βοηθοί — Άρθρο 24 του κανονισμού υπηρεσιακής κατάστασης — Αίτημα αρωγής — Άρθρο 12α του κανονισμού υπηρεσιακής κατάστασης — Ηθική παρενόχληση — Συμβουλευτική επιτροπή για την παρενόχληση και την πρόληψή της στον χώρο εργασίας, η οποία εξετάζει καταγγελίες διαπιστευμένων κοινοβουλευτικών βοηθών κατά βουλευτών στο Ευρωπαϊκό Κοινοβούλιο — Απορριπτική απόφαση επί του αιτήματος αρωγής — Πλάνη εκτιμήσεως — Περιεχόμενου του καθήκοντος αρωγής — Διάρκεια της διοικητικής διαδικασίας — Εύλογη διάρκεια — Άρνηση γνωστοποιήσεως εκθέσεων που κατήρτισε η συμβουλευτική επιτροπή)

24.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 341/15
            
         
      Απόφαση του Γενικού Δικαστηρίου της 13ης Ιουλίου 2018 — Curto κατά Κοινοβουλίου
      (Υπόθεση T-275/17) (1)
      
      ((Υπαλληλική υπόθεση - Διαπιστευμένοι κοινοβουλευτικοί βοηθοί - Άρθρο 24 του κανονισμού υπηρεσιακής κατάστασης - Αίτημα αρωγής - Άρθρο 12α του κανονισμού υπηρεσιακής κατάστασης - Ηθική παρενόχληση - Συμβουλευτική επιτροπή για την παρενόχληση και την πρόληψή της στον χώρο εργασίας, η οποία εξετάζει καταγγελίες διαπιστευμένων κοινοβουλευτικών βοηθών κατά βουλευτών στο Ευρωπαϊκό Κοινοβούλιο - Απορριπτική απόφαση επί του αιτήματος αρωγής - Πλάνη εκτιμήσεως - Περιεχόμενου του καθήκοντος αρωγής - Διάρκεια της διοικητικής διαδικασίας - Εύλογη διάρκεια - Άρνηση γνωστοποιήσεως εκθέσεων που κατήρτισε η συμβουλευτική επιτροπή))
      (2018/C 341/26)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα — ενάγουσα: Michela Curto (Γένοβα, Ιταλία) (εκπρόσωποι: L. Levi και C. Bernard-Glanz, δικηγόροι)
      
         Καθού-εναγόμενο: Ευρωπαϊκό Κοινοβούλιο (εκπρόσωποι: O. Caisou-Rousseau, E. Taneva και M. Rantala)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ με αίτημα, αφενός, την ακύρωση της αποφάσεως του Κοινοβουλίου της 30ής Ιουνίου 2016 με την οποία η επιφορτισμένη με τη σύναψη των συμβάσεων προσλήψεως αρχή του θεσμικού οργάνου αυτού απέρριψε το αίτημα αρωγής που υπέβαλε η προσφεύγουσα-ενάγουσα στις 14 Απριλίου 2014, καθώς και, αφετέρου, χρηματική ικανοποίηση λόγω της βλάβης που φέρεται να υπέστη η προσφεύγουσα-ενάγουσα συνεπεία της παραβιάσεως από την εν λόγω αρχή του καθήκοντος αρωγής κατά το άρθρο 24 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, ιδίως συνεπεία της υπερβολικής διάρκειας της διαδικασίας.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση του Ευρωπαϊκού Κοινοβουλίου της 30ής Ιουνίου 2016, με την οποία η επιφορτισμένη με τη σύναψη των συμβάσεων προσλήψεως αρχή του θεσμικού οργάνου αυτού απέρριψε το αίτημα αρωγής που υπέβαλε η Michela Curto στις 14 Απριλίου 2014.
               
            
                  2)
               
               
                  Υποχρεώνει το Κοινοβούλιο να καταβάλει στη M. Curto, προς ικανοποίηση λόγω της προκληθείσας ηθικής βλάβης, ποσό ύψους 10 000 ευρώ προσαυξημένο με τόκους υπερημερίας, από της εκδόσεως της παρούσας αποφάσεως, βάσει του επιτοκίου που εφαρμόζει η Ευρωπαϊκή Κεντρική Τράπεζα (ΕΚΤ) στις κύριες πράξεις αναχρηματοδοτήσεως.
               
            
                  3)
               
               
                  Καταδικάζει το Κοινοβούλιο στα δικαστικά έξοδα.
               
            
         (1)  EE C 239 της 24.7.2017.